b'\n_START_ARTICLE_\nGeneral (Finska)\n_START_PARAGRAPH_\nGeneral (finsko Kenraali in \xc5\xa1vedsko General) je najvi\xc5\xa1ji (\xc5\xa1tirizvezdni) generalski \xc4\x8din v Finski kopenski vojski in Finskem vojnem letalstvu. Spada v Natov razred OF-09._NEWLINE_General zaseda polo\xc5\xbeaj poveljnika Finskih obrambnih sil. Nadrejen je \xc4\x8dinu generalporo\xc4\x8dnika. V\xc4\x8dasih se ob nazivu uporablja tudi ozna\xc4\x8dba rodu, iz katere izhaja general: do danes je tako bilo 17 generalov pehote (jalkav\xc3\xa4enkenraali), nekaj generalov lovcev (j\xc3\xa4\xc3\xa4k\xc3\xa4rikenraali), dva generala konjenice (ratsuv\xc3\xa4enkenraali) in en general artilerije (tykist\xc3\xb6nkenraali). Enakovreden je \xc4\x8dinu admirala v Finski vojni mornarici._NEWLINE_Prvotna oznaka \xc4\x8dina, ki se nahaja na ovratniku uniforme, je do leta 1995 sestavljena iz treh zlatih levov Finske, nato pa je bil oktobra 1995 spremenjena v \xc5\xa1tiri zlate lete. Narokavna oznaka \xc4\x8dina je sestavljena iz enega \xc5\xa1irokega (zlatega) traku in treh o\xc5\xbejih trakov.'